En ny måned er begyndt, og afskeden med januar 2022 betyder samtidig et farvel til langt de fleste coronarestriktioner. Fra 1. februar er covid-19 ikke længere kategoriseret som en samfundskritisk sygdom i Danmark, og dermed ophæves næsten alle de restriktioner, pandemien har medført. Det tyder altså på, at vi kan gå foråret i møde med et åbent samfund, hvilket ikke har været tilfældet i de seneste år. 11. marts 2020 holdt statsminister Mette Frederiksen (S) nemlig et historisk pressemøde, hvor regeringen første gang indførte en større nedlukning af samfundet. Størstedelen af samfundet blev genåbnet nogle måneder senere, men siden har der været flere nye nedlukninger. Det ser dog umiddelbart ud til at være fortid nu. Du får her en tidslinje over, hvordan coronapandemien har påvirket Nordjylland i de seneste to år. Tidslinjen fortsætter efter videoen Vesthimmerlands Kommunes borgmester Per Bach Laursen (V) frygtede, at han måtte tilbringe kommunalvalgaftenen 16. november i coronaisolation. Dagen før valget modtog han dog et negativt svar på sin PCR-test, og det var gode nyheder for borgmesteren, som dagen efter sikrede sig fire år mere på posten. Tidslinjen fortsætter efter videoen I Skagen blev genåbningen af nattelivet markeret på en helt særlig måde, da 13 cafeér, restauranter og barer valgte at lukke deres restaurationer før tid, i solidaritet med byens eneste diskotek, Buddy Holly. Tidslinjen fortsætter efter billedet Julemændenes 2020 blev også ødelagt af coronavirus. Og så alligevel. I Aalborg Zoo kunne man på sikker vis snakke med julemanden, der havde fået sin egen 'snow globe' i haven. Tidslinjen fortsætter efter videoen Få befolkningsgrupper har været så isoleret som de ældre under corona. Men på Otiumgården i Aalborg fik de 3. juli 2020 besøg af 0. klasse fra Stolpedalsskolen, der brugte kunst til at hjælpe de ældre med afsavn. Tidslinjen fortsætter efter videoen Sommeren 2020 skulle, som i mere end 30 år forinden, have budt på Nibe Festival, men på grund af coronavirus kunne festivalleder Peter Møller Madsen holde fri de fire dage i starten af juli, hvor han normalt er 'på'.

Opsummering:
Fra tirsdag forsvinder de sidste corona-restriktioner. Få overblikket over, hvordan pandemien har påvirket Nordjylland i snart to år.